 Gómìnà bá, Emir ilú Ilesha Baruba ọjọgbọn Halidu Abubakar àti ẹbi àwọn tí ẹmí wọn sọnù nínú ìṣẹlẹ náà kẹdun nínú àtẹjáde ti àkọwé ìròyìn gómínà Rfafiu Ajakaye fọwọsí. Ó rọ gbogbo ará ìlú láti fọkàn bálẹ àti pé ìjọba yóò ṣe ìwádìí ọrọ náà lẹkùnrẹrẹ. Kíló fa wàhálà náà? Wàhálà bẹ sílẹ lọjọ Jímọ láàrìn àwọn olùgbé Ilesha Baruba níjọba ìbílẹ Baruteen, ìpínlẹ Kwara àti àwọn ọmọọgun tó n sọ ibode lágbègbè náà. Wọn ni ìjà náà bẹ sílẹ nítori owó tí àwọn ọlọkọ máa n san ti wọn bá fẹ gbe ìrẹsì wọ inú ọja Sinawa tó wà ni ìlú Ilésha Baruba. Ìròyìn sọ pé, awakọ kan ló fún ọkan nínú àwọn ọmọogun náà ni owó àbẹtẹlẹ ọgọrùn náìrà nígbà tí ó fẹ wọ inú ọjà, sùgbọn tí ó kọ láti sa òmíràn nígba tó fẹ jáde kúrò nínú ọjà náà. Àwọn ti ọrọ náà sojú ni, bí awakọ náà ṣe kọ láti san owó òun ti ọmọogun ọhún si fọọ léti, ó ní ko máa fò bi ọpọlọ, bákan náà ló tún tún gba ọkọ lọwọ rẹ. Èyí ló fàá ti àwọn ọmọ ẹgbẹ awakọ tọ kù fi tẹlé awakọ náà láti lọ bá àwọn sójà ọhún sọrọ, ibi tí a ti ń tí sọ ọ ni gbọmísí omí-òtó ti bẹrẹ, ọmọogun kan sì yin àwọn awakọ níbọn, ènìyàn mẹta ló kú lójú ẹsẹ, tí àwọn méjì sì padà kú nílé ìwòsàn. Agbẹnusọ ọlọpaàá ìpińlẹ Kwara, Ajayi Okasanmi tó fi ìdí ọrọ múlẹ sàlàyé pé, ilé iṣẹ ọlọpàá Kwara ti bẹrl ìwádìí. Bákan náà ló fi kun pé, gbogbo ǹkan ti pada bọ sípò níbẹ báyìí. Gómínà ìpińlẹ Kwara AbdulRahman Abdulrazaq ti bá ẹbí àti ọrẹ àwọn tó kú ni ọjọ Ẹtì nínú ìjà tó bẹ sílẹ ni Ilésha Baruba láàrín ará ìlú àti ikọ ọmọogun aṣọbode níbẹ. : Ilesha Baruba: Ìjọba ìpińlẹ Kwara bá ẹbi àwọn tó sòfò ẹmí kẹdùn ni Baruteen 